Selepas tinggalkan The Squad,
Piper buat video pasal anak-anak kami
dan kami terpukul.
SAYA SALAH… (SAYA MINTA MAAF) PIPER ROCKELLE
Dalam video itu, ada Piper, Lev, Elliana dan Emily.
Mereka duduk di katil Piper.
Saya masih ingat cerita Piper pasal setiap seorang anak-anak kami
dan punca mereka tarik diri.
Saya nak beritahu.
Mereka tinggalkan The Squad kerana kononnya persekitaran toksik.
Bukan macam itu. Kami ada banyak kenangan indah bersama.
Saya takkan biar saja orang cakap kami yang toksik.
Kita boleh nampak yang Piper…
Piper tak selesa.
Dia dipaksa.
Bukan saya atau sesiapa pun yang suruh Piper cakap macam itu.
Apabila tonton semula video-video itu, kita boleh nampak yang dia memang dipaksa.
Dalam video itu juga, dia berhenti ikut akaun anak-anak kami.
Ini halaman The Squad. Kita akan berhenti ikut mereka sekarang.
Pertama sekali, Claire.
Kau orang tahu dia sepupu saya dan kami sangat rapat.
Anak-anak kami cuma mampu tonton video itu
dan tanggung akibat tindakan kami.
Komen-komennya…
TUMPANG GLAMOR PIPER BUANG SEPUPU SENDIRI
Komen-komen kebencian itu sangat dahsyat.
AKU BENCI KAU KAU POPULAR SEBAB DIA
Umur saya baru 13 tahun dan satu dunia benci saya.
Sebagai seorang budak, saya ambil serius semua komen itu.
KAU DAN IBU LESBIAN KAU PERGI MATI
Budak-budak ini diserang.
Saya gelarnya kempen kebencian.
Saya tak tahu sama ada itu kerja Tiffany atau bot,
mahupun pengguna sebenar, tapi mereka diserang dalam talian.
Kita biasa dengar budak-budak di Amerika Tengah dibuli,
tapi ini jauh lebih teruk daripada itu.
Mereka bukan dibuli oleh budak-budak di sekolah mereka,
tapi seluruh dunia.
Saya rasa sangat sedih apabila baca semua komen itu.
Orang nilai dan kutuk saya macam-macam.
Saya marah kerana orang tanda saya pasal apa yang "Piper" cakap pasal saya.
Saya tahu itu Tiffany.
Dia tipu orang dan menyamar sebagai Piper sedangkan itu dia.
Tiffany guna telefon dia
dan kutuk budak-budak itu guna akaun Piper.
Dia masuk kumpulan sembang.
Dia hasut orang benci sesiapa saja yang tinggalkan The Squad pada masa itu
dan buat banyak akaun peminat.
Kami tahu Tiffany buat banyak akaun peminat
untuk memburuk-burukkan ahli-ahli The Squad yang tarik diri.
Anak saya sangat terkesan.
Saya cuma nak dia berhenti.
Jangan ganggu anak saya dan budak-budak itu.
Fokus saja pada anak awak. Jangan ganggu anak-anak kami.
DIARAHKAN OLEH JENNA ROSHER DAN KIEF DAVIDSON
Selepas tinggalkan The Squad,
semua akaun media sosial budak-budak itu, terutamanya YouTube,
semakin hambar dan tak dapat tontonan.
Saya hantar e-mel kepada YouTube, Fiverr dan cuba buat SEO.
Saya nak tahu kalau ada apa-apa masalah dengan saluran Sawyer.
Sejak bila dia mula hilang pelanggan?
Sawyer tinggalkan The Squad pada 15 Februari.
Dalam tempoh dua hari, dia hilang ramai pelanggan.
Beratus-ratus pelanggan sehari.
Ya, trend penurunan ini memang luar biasa.
Saya tak sangka dia akan hilang sebegitu ramai pelanggan,
melainkan ada kempen aktif digerakkan
oleh mana-mana pempengaruh yang ada pengaruh terhadap penonton
yang minta orang berhenti melanggan dan itulah kebiasaannya.
Dalam kes kami, trend penurunan dalam tempoh dua hari…
Penonton tak tahu pun yang Sawyer tarik diri.
Tiffany ada suruh selepas itu, tapi…
Ketika itu, orang tak tahu Sawyer tinggalkan The Squad.
Betul itu. Yang tahu cuma Hunter dan Tiffany.
Kami yakin mereka sabotaj saluran kami.
Apabila trend keterlibatan saluran Claire menurun,
saya fikir, "Okey, dah mula."
Kami saling berhubung sesama ibu bapa.
Kami bandingkan analisis Claire dengan yang lain
dan aliran graf mereka sama.
Ada ibu-ibu habiskan masa berbulan-bulan
mencari jalan untuk hentikan Tiffany.
Kami nak tahu apa dia buat kepada saluran kami dan hentikannya.
Kami saling berkongsi maklumat untuk rungkainya.
Kami minta nasihat pelbagai entiti.
Akhirnya, kami disarankan untuk bekerja bersama peguam kami.
Tiffany dan teman lelaki merangkap rakan niaga dia, Hunter,
mereka pernah buat kenyataan yang mereka memiliki keupayaan
dan pernah melakukan perkara sama kepada orang lain.
CORINNE BEKAS AHLI THE SQUAD
Saya orang pertama yang kena.
Sekarang, mereka tahu.
Kalau tinggalkan The Squad, trend tontonan menurun.
Mereka hilang pelanggan, pengikut dan disenaraihitamkan.
Sejurus tarik diri,
Hunter log masuk ke akaun saya dan matikan notifikasi di saluran saya.
Kemudian, kami log keluar dia.
Banyak kali dia cuba log masuk semula
dan dapatkan kata laluan daripada kami.
Ada satu lohong gelap di sebalik dunia saluran ini
dan orang tak nampak lohong itu dalam ekosistem media sosial.
Di balik tabir, mereka beli rangkaian bot,
upah orang melaporkan akaun, membenderakan dan mengubah algoritmanya…
…yang memerlukan banyak akaun pengguna untuk klik "lapor video".
Itulah yang berlaku kerana ada sesetengah video,
kami tak boleh letak pun iklan Google kerana YouTube percaya kandungannya ganas,
sedangkan ia video saya bersembang dengan kawan saya.
Kemudian, kami dapat tahu
video itu dibenamkan di tapak-tapak lucah, perjudian dan seumpamanya
yang beri kesan negatif kepada SEO saluran YouTube saya.
Kalau nama kita dikaitkan dengan mana-mana tapak lucah,
ia akan beri kesan kepada jumlah pelanggan
dan muncul dalam carian Google.
Hal itu akan mencalarkan maruah kita selama-lamanya.
Kita tak boleh padam apa-apa yang ada di Internet.
Sejak itu, saluran YouTube saya berubah. Kerosakannya dah tak boleh dibaiki.
Semua yang saya usahakan.
Hei, semua. Saya Sawyer.
Saya baru buat saluran YouTube ini beberapa hari lalu.
Segala-galanya yang saya sayang dan usahakan selama ini,
disabotaj oleh mereka yang saya sangka nak tolong saya.
Mereka yang saya percaya.
Kami failkan saman sivil ke atas Tiffany dan Hunter Hill.
Kami tak saman Piper secara individu. Tiada tuntutan ke atas dia.
Secara kolektif, kami tuntut ganti rugi puluhan juta dolar
untuk kesemua 11 orang plaintif.
Pada 2022, saman itu difailkan,
memperkarakan pelbagai kesalahan dan salah laku,
mendedahkan banyak sisi gelap yang berlaku di balik tabir.
CIK SMITH DAN ENCIK HILL BERKOMPLOT
Semasa mula-mula ambil kes ini, saya baca aduan asal plaintif.
Pada masa itu, ibu bapa cuma bimbang akan kesannya
ke atas karier anak-anak mereka
dan semua yang dilakukan ke atas akaun YouTube mereka.
- Okey, dah sedia? - Dah.
Kami tanya beberapa soalan kepada anak-anak itu
dan kami dapat tahu cerita yang diceritakan oleh ibu bapa mereka
tentang apa yang berlaku baru sikit.
Kesemua 11 orang anak-anak itu menceritakan pengalaman yang sama
dan apa yang mereka buat kepada anak-anak ini sangat mengejutkan.
MAC 2024
Selepas saman difailkan,
kita melalui proses yang dipanggil penemuan.
Bagi kebanyakan daripada kamu, ini perjumpaan pertama kita.
Pada pemahaman saya, ada sesetengah perkara
yang kamu masih tak tahu berlaku kepada anak-anak kamu.
Pada awalnya, kebanyakan kamu failkan kes ini
kerana saluran YouTube mereka disabotaj.
Selepas kes ini difailkan, apabila kamu jumpa Matt dan peguam kami,
barulah kamu tahu elemen lain yang terdapat dalam kes ini.
Penderaan emosi, lisan dan seksual yang dialami oleh mereka.
Kali pertama saya dapat tahu hal yang berlaku kepada Claire dan Reese
adalah semasa perjumpaan pertama kami bersama pasukan guaman kami.
Peguam kami tanya mereka beberapa soalan.
Sophie cakap sesuatu. Kemudian Claire kata, "Saya pun sama."
Kemudian Reese menyampuk, "Saya pun sama."
Hayden sambung, "Dia buat macam ini kepada saya."
Sawyer cakap, "Dia buat itu."
Barulah semua orang buka cerita.
Kami betul-betul tak sangka yang mereka turut didera secara seksual.
Dunia terasa gelap-gelita
dan saya rasa semakin bersalah kerana tak selamatkan Corinne lebih awal.
Saya tak ingat macam mana kami boleh cakap pasal itu,
tapi saya masih ingat Tiffany tanya saya,
"Corinne, awak pernah hisap anu?"
Saya tanya, "Apa benda itu?"
Pada masa itu, saya tak faham maksud dia.
Saya terpinga-pinga.
Kemudian, dia ketawa.
Saya pandang Hunter dan Hunter pun ketawa.
Kemudian, Tiffany cakap,
"Awak boleh hisap anu Hunter. Saya boleh ajar cara hisap anu Hunter."
Kemudian, mereka ketawa terbahak-bahak.
Tiba-tiba Piper cakap, "Ibu, cukup." Piper suruh dia berhenti.
Saya baru 11 tahun.
Saya kasihan akan diri sendiri.
Saya rasa dalam situasi itu, macam-macam boleh berlaku kepada saya
dan ia sangat menakutkan bagi saya.
Tiffany akan kacau kami semasa kami bersendirian.
Dia ada satu watak bernama Lenny.
Lenny!
Lenny ialah kucing Tiffany dan Piper yang dah mati.
Tiffany hidupkan watak itu.
Lenny ialah perantara untuk luahkan semua fantasi seksual dan jijik dia
tanpa rasa bersalah dan takut.
Lenny bukan watak utama dalam video Piper atau seumpamanya.
Lenny cuma satu watak di balik kamera sesama kami.
Tiffany selalu kejut kami pada waktu pagi dan biasanya dia jadi Lenny.
Pernah sekali, dia masuk bilik dan baring di katil kami.
Tiba-tiba, dia tindih…
Dia tindih saya dan Piper dalam posisi merangkak.
Tindih kuat-kuat.
Dia cakap dia kambing gurun, tapi dia melolong.
Dia ludah, biar air liur dia berjuntai dan sedutnya semula.
Dia buat saya macam itu.
Saya tak boleh bergerak atau buat apa-apa untuk lawan.
Saya tak ingat apa saya buat, tapi entah macam mana tangan saya terlepas
dan saya tarik selimut sebelum air liur dia menitik.
Selepas itu, kami turun dari katil dan teruskan hari kami macam biasa.
Semasa budak-budak itu cerita apa yang dia buat kepada mereka
dan betapa takutnya mereka,
kami semua menangis.
Semua itu buat kami fikir, "Macam mana kita boleh biarkannya?"
Lebih-lebih lagi, Reese.
Dia masih kecil.
Umur dia baru sembilan tahun.
Saya tak ingat macam mana,
tapi saya ingat saya hantar sesuatu ke bilik dia.
Saya letak benda itu di atas katil dia.
Sambil saya berjalan keluar, dia panggil saya dalam suara Lenny,
"Reese, nanti dulu."
Saya balas, "Saya nak keluar."
Saya nak keluar dari bilik itu.
Tiba-tiba, dia peluk saya.
Saya tak ingat sama ada di pinggang, kaki atau leher.
Saya tak ingat, tapi dia peluk saya.
Saya terus lari ke bilik air dan kunci pintu.
Saya menyorok di bilik air dan dia cakap,
Tiffany cakap guna suara Lenny,
"Reese, saya tak pakai seluar. Awak nak tengok?"
Saya jerit, "Tak nak!"
Saya takut dia betul-betul tak pakai seluar.
Saya tak nak tengok, jadi saya tutup mata guna tangan.
Saya buka pintu bilik air senyap-senyap dan teraba-raba di sekeliling bilik.
Apabila cam di mana saya, saya buka mata dan terus lari keluar.
Dia tangkap saya dan campak saya ke atas katil.
Kemudian, dia tindih saya.
Dia raba muka, dada dan badan saya.
Setiap inci tubuh saya.
Saya tolak tangan dia, turun dari katil, buka pintu bilik,
keluar dari rumah itu dan menyorok di dalam RV.
Saya menyorok di situ sampai esoknya.
Saya tak keluar pun esoknya.
Selepas dengar cerita Reese, kami menangis bagai nak gila.
Kami semua menangis.
Lutut saya longlai. Saya tak rasa nak muntah.
Saya rasa nak muntah apabila cakap pasal ini sekarang.
Perkara yang sama berlaku kepada Claire dan Soph.
Tiffany selalu serang saya, Claire dan Reese secara seksual.
Pernah sekali, saya tengah tidur.
Kemudian, saya terjaga.
Apabila saya buka mata, dia dah tindih saya.
Dia raba badan saya sambil cakap, "Ini pelir Lenny."
Kemudian, dia lepaskan saya dan keluar dari bilik itu.
Saya masih ingat betapa takutnya saya.
Sejak itu saya selalu kunci pintu, tapi tombolnya ada lubang.
Orang boleh jolok duit syiling dan buka dari luar.
Saya kunci pintu.
Dia jolok duit syiling dan masuk ke bliik saya.
Saya masih tak boleh lupakannya sehingga hari ini dan…
Mungkin saya tak patut cakap, tapi saya sorok pisau di bawah bantal
kerana saya terlalu takut ada orang akan curi-curi masuk bilik saya.
Banyak lagi yang berlaku
yang saya rasa tak selesa untuk dikongsikan di depan kamera
kerana ia terlalu dahsyat.
Itulah kali pertama kami dengar dan tahu cerita sebenarnya.
Luluh hati kami dibuatnya.
Kesucian mereka diragut.
Sebagai ibu, saya gagal lindung anak saya.
Saya sangat terkejut. Kasihan budak-budak itu.
Kami ibu mereka anak dan kami gagal lindungi mereka.
Kami tak buat apa-apa. Kami tak tahu.
Ibu saya tak tahu apa-apa pasal penderaan seksual
yang Tiffany buat terhadap saya atau orang lain.
Sejujurnya, saya malu. Sebab itu saya tak beritahu ibu saya.
Saya menyesal kerana rahsiakannya.
Kami semua rahsiakannya. Claire dan Reese pun sama.
Tiada sesiapa cakap apa-apa.
Sejujurnya, saya ada terfikir untuk beritahu ibu saya apa yang berlaku,
tapi setiap kali Tiffany sentuh saya dan Reese,
dia akan sentuh Piper sekali.
Piper rasa ia normal.
Kami fikir kalau dia boleh raba Piper, dia pun boleh raba kami.
Saya tak sedar ia salah dan saya selalu sedapkan hati,
"Oh, dia mak cik aku. Tak apa."
Sebab itulah dia berani. Kami satu keluarga. Dia mak cik saya.
Lagipun, Lenny yang buat. Bukan Tiffany, tapi Lenny.
Tiffany ialah ibu dan pengurus
salah satu rangkaian akaun kanak-kanak yang terbesar di media sosial
dan pernah beberapa kali dikecam kerana kandungannya yang meragukan.
Nama saya Sarah Adams.
Nama pengguna saya di media sosial ialah mom.uncharted.
Saya bina sebuah platform
berkisarkan pempengaruh kanak-kanak dan golongan ibu bapa
yang mengeksploitasi anak mereka dalam talian.
Saya mula tahu cerita pasal Piper Rockelle pada hujung 2021.
Tak lama kemudian, saman itu difailkan.
Sejak itu, saya ikut setiap perkembangan kes itu.
Ramai yang tahu pasal tuntutan mahkamah ke atas Tiffany Smith.
Saman itu difailkan oleh 11 orang bekas ahli The Squad,
yang pernah bekerja dengan Piper, ke atas Tiffany.
Ada pelbagai tuduhan yang dikemukan.
Video hari ini adalah tentang Piper Rockelle
dan saman yang tak masuk akal itu.
Seratus empat puluj tujuh halaman yang penuh kegilaan.
Mereka tuduh Tiffany melakukan penderaan fizikal, lisan dan S,
serta eksploitasi kewangan.
Ada tuduhan yang tak masuk akal.
Beberapa bulan sebelum itu, penyanyi Pink pernah twit,
"Berapa ramai budak macam Piper Rockelle yang dieksploitasi oleh ibu bapa mereka?
Sampai bila kita patut diam
apabila budak 13 tahun pakai bikini sementara ibunya ambil gambar?"
Ibu Piper, Tiffany, dituduh melakukan perbuatan yang jijik.
Menggalakkan remaja melakukan seks oral,
memakai pakaian mencolok mata dan mencabul mereka.
Dia rampas kesucian kami.
Kami tak tahu kebanyakan perkara yang berlaku.
Kami tak dibenarkan masuk.
KAU ORANG PUN MENGEKSPLOITASI ANAK-ANAK KAU ORANG DEMI DUIT…
Kau orang pun salah kerana benarkan mereka sertai The Squad.
Kau orang yang letak anak kau orang dalam situasi itu.
Saya tak boleh…
Orang dah perasan ada yang tak kena dengan The Squad sejak awal lagi
dan saya rasa ibu bapa mereka abaikan bendera merah itu.
Mereka tutup mata dan cuba menghalalkannya,
jadi mereka pun bersubahat dalam mengeksploitasi anak mereka.
Sebagai orang luar, saya pun akan cakap, "Bodoh."
Saya tahu apa saya nak cakap. "Kenapa mereka biar saja?"
Saya tahu apa saya nak cakap.
Saya sendiri tak faham kenapa kami letak mereka dalam situasi itu,
tapi ia terlalu rumit.
Dia memanipulasi anak-anak kami.
Dia memanipulasi kami sebagai ibu bapa mereka.
Dia perhatikan setiap tindak-tanduk kami.
Kami tak dibenarkan berkawan dengan orang lain
atau bercakap dengan mana-mana bekas ahli The Squad.
Sejurus kami sedar betapa toksiknya persekitaran itu,
kami dah terlalu takut untuk tarik diri atau cakap apa-apa.
Macam ajaran sesat. Kita terperangkap.
Sekali dah masuk,
kita dah tahu semua akibatnya kalau lawan cakap dia.
Budak-budak itu akan dipulau dan dibenci.
Dia akan buat hidup mereka sengsara.
Kita tak nak anak kita diapa-apakan.
Lagipun, mereka tak pernah cerita apa-apa.
Sawyer tak nak beritahu saya.
Dia tak nak saya sedih dan ambil apa-apa tindakan
kerana dia takut akan akibatnya kalau buat Tiffany marah.
Kesimpulannya, ibu bapa mereka tak tahu hal yang berlaku.
Mungkin ramai yang salahkan mereka
kerana tak tahu apa yang berlaku kepada anak-anak mereka,
tapi itu bukan alasan untuk menghalalkan perbuatan defendan.
Kes ini bukan pasal ibu bapa mereka.
Selepas saman itu diketahui umum, ramai orang hentam saya.
Mereka cakap saya penipu
dan saya tak patut tinggalkan keluarga saya.
Kami terima banyak kecaman daripada ramai orang
dan saya rasa kebanyakan orang…
Mereka tak nak dengar pun cerita kami dan terus cop kami penipu.
SAWYER TAK GUNA KAU TIKAM BELAKANG PIPER
Sejujurnya, ia memang teruk.
Saya dah cukup sedih apabila dihentam dengan komen kebencian.
Kemudian saya fikir pula, "Apa akan berlaku? Apa orang akan fikir?"
MEREKA TIADA DUIT!!!
Semua orang di media sosial selar kami penipu.
Kononnya kami cuma nak duit, tapi Corinne tak kisah pun pasal duit.
Dah terlalu lama dia pendamkannya.
Dia cakap, "Saya tak tipu.
Itulah yang berlaku dan saya nak dunia tahu perkara sebenar."
Saya dah bersedia untuk bersemuka dengan dia
dan buktikan kita tak selemah yang dia sangka.
Kita akan beri amaran kepada semua orang supaya mereka tak kena macam kita.
Ya.
Kita beri terlalu banyak ruang untuk orang bercakap,
lebih-lebih lagi dalam industri ini, kerana orang tak tahu perkara sebenar
yang berlaku di balik tabir.
Tuduhan-tuduhan terhadap Tiffany,
termasuk serang sentuh dan pencabulan buruh kanak-kanak,
bukan hanya difailkan dalam kes Piper Rockelle dan Tiffany.
Semua itu bentuk penderaan biasa dalam industri pempengaruh kanak-kanak.
Ibu bintang YouTube terkenal dengan gaya keibubapaannya yang tegas,
didakwa kerana mendera kanak-kanak.
Industri ini tiada undang-undang.
Tiada undang-undang yang menjamin keselamatan budak-budak ini.
Tiada sesiapa yang kawal selia industri ini.
Sebab itulah saman yang difailkan benar-benar…
Sepatutnya, saman sivil ialah benteng terakhir pertahanan diri.
Apabila kanak-kanak dieksploitasi,
mereka tak patut bergolok-gadai untuk upah peguam
demi memperjuangkan hak mereka.
Encik Hill, angkat tangan kanan.
Awak bersumpah bahawa keterangan awak
adalah benar dan tiada apa-apa selain kebenaran?
Ya.
Hunter ialah watak yang sangat menarik.
Saya selalu anggap Hunter sebagai orang yang sentiasa sokong saya
dan dia pun mangsa Tiffany yang tak tahu bezakan betul dan salah.
Dulu, saya pernah kasihan akan Hunter.
Pernahkah Tiffany melakukan
sebarang bentuk penderaan lisan terhadap awak?
Tak.
Sekali pun?
Tak, dia teman wanita saya. Biasalah kalau bergaduh.
Secara luarannya, Hunter memang nampak baik.
Dia nampak ikhlas nak bantu kami berjaya,
tapi saya rasa dia cuma lelaki lemah yang dikawal oleh Tiffany.
Saya suka kerja dengan Tiffany.
Dialah bos, kekasih, jurulatih dan rakan sepasukan
yang terbaik bagi saya.
Sebagai seorang dewasa, dia patut berani mempertahankan diri
dan budak-budak 12 tahun ini yang kononnya "kawan baik" dia.
Baiklah. Tiga, dua, satu, mula.
Hunter ialah orang kanan Tiffany.
Tiff, awak nak mereka cakap apa?
Demi tontonan YouTube,
Hunter memang syok merakam apabila kami buat benda tak senonoh
demi kepentingan dia.
Sekarang, saya tak kasihan akan dia.
Dia si pelik yang melepak dengan budak 12 tahun.
PAPARAZI BERDEPAN DENGAN HUNTER DAN TIFFANY - 2022
Apa khabar, Hunter? Kami cuma buat kerja kami.
- Kami nak tanya pasal saman itu. - Okey.
Awak tak boleh ambil gambar budak bawah umur.
Itu tempat awam.
Awak perlu ada permit.
- Tak. - Ya, perlu.
TIFFANY SMITH IBU PIPER
Sebelas budak dakwa awak serang mereka secara seksual.
Ketika saman itu diketahui umum,
bukan kami saja yang kena tempiasnya.
Tiffany pun teruk dikecam.
Saya masih ingat Piper buat satu video yang mempertahankan ibu dia.
Kalau ibu saya tak tolong saya dan tolong saya capai impian saya,
saya takkan ada di sini.
Saya sangat berterima kasih.
Saya bangga dengan dia kerana dia sangat tabah.
Saya takkan mampu hadap apa yang dia pernah dan masih hadap hari ini.
Saya jumpa Piper dan Tiffany untuk kali pertama adalah pada 2021.
Saya ikut kawan saya kerana mereka nak cari tuan baharu kucing
dan saya suka kucing.
Sejak itu, saya jumpa mereka sekali sebulan.
Kadang-kadang, tiga kali sebulan.
Saya buat video TikTok, melepak dan berborak dengan mereka.
Kali pertama saya jumpa Piper, dia nampak gembira.
Semuanya nampak menyeronokkan.
Lama-kelamaan, dia nampak murung.
Setahu saya, dia tak nak makan dan suka mengasingkan diri.
Hari ini, ibu Piper, Tiffany Smith,
disaman oleh semua bekas ahli The Squad.
Selepas saman itu difailkan,
Tiffany beritahu Piper mereka orang jahat berhati busuk
yang cuma nak duit dia dan rosakkan reputasi dia.
Kononnya, mereka tak pernah suka Piper dan Piper percaya cakap Tiffany.
Kalau orang tanya pasal saman itu, Piper akan jawab macam itu.
Apa saja yang Tiffany cakap, Piper akan ikut.
Itu saja yang dia tahu. Dia seolah-olah diprogramkan macam itu.
Sejujurnya, salah saya.
Kalaulah saya tak berkawan dengan orang yang tikam belakang saya,
semua ini takkan menimpa keluarga saya.
Selepas kami failkan saman itu pada awal 2022,
YouTube menyahwangkan akaun Piper.
Dia masih boleh muat naik video, tapi dia takkan dapat duit.
Hasil YouTube dia yang dulunya mencecah $600,000 sebulan jadi kosong.
YouTube kata ia ada kaitan dengan garis panduan kandungan
dan perlanggaran syarat perkhidmatan.
Kita ada polisi garis panduan tanggungjawab pencipta,
yang mana kalau pencipta ada kes di luar platform
atau berita yang boleh merosakkan ekosistem pencipta secara meluas,
mereka boleh digantung daripada program pengewangan kami.
Pada dasarnya, menyahwang ialah hukuman berat.
YouTube cuma ambil tindakan ini ke atas pencipta paling kontroversi.
Itulah masalah platform-platform ini.
Mereka cuma bertindak selepas kes itu dapat liputan media.
YOUTUBE NYAHWANG SALURAN PIPER ROCKELLE EKORAN SAMAN KE ATAS IBUNYA
Selepas saman itu difailkan, empayar dia mula runtuh.
Banyak jenama besar batalkan tawaran dan kolaborasi.
Orang tak nak bekerja dengan pencipta yang dihimpit skandal kontroversi.
Disebabkan itu, mereka terpaksa cari alternatif lain.
Dia terpaksa cari platform lain.
"Dia" ialah Tiffany.
Dia terpaksa cari platform lain untuk memperdagangkan anak dia.
Dia beralih ke platform lain seperti Snapchat.
Snapchat tak sama macam aplikasi media sosial lain
kerana ia tiada ruang komen,
jadi mereka boleh muat naik kandungan, dapat duit dan kekal di bawah radar.
Saya dapat tahu yang Piper juga aktif di tapak web bernama BrandArmy.
BrandArmy biasanya disamakan dengan OnlyFans,
tapi tiada kandungan kebogelan.
Budak sekecil 13 tahun dah dibenarkan buat kandungan di BrandArmy,
tapi untuk langgan kandungan, pengguna perlu berumur 18 tahun.
Maksudnya, BrandArmy ialah tapak web
yang membenarkan pengguna dewasa melanggan kandungan eksklusif bawah umur.
Saya tak tahu macam mana mereka boleh benarkannya
atau kenapa ia sah di sisi undang-undang,
tapi itulah realiti dunia digital hari ini.
Sejujurnya, ia buat saya rasa jijik.
BUKA HANTARAN - $65
Ramai pempengaruh muda tahu
yang adanya pasaran untuk jual kandungan tambahan.
Meta siasat sendiri fenomena ini
dan sahkan kebanyakan pengguna yang sanggup bayar
untuk kandungan tambahan kanak-kanak
ialah pengguna yang menunjukkan,
melalui interaksi di platform, yang mereka suka kanak-kanak.
Hari ini, ada banyak cara untuk pemangsa ambil kesempatan.
Ada banyak kes gangguan siber.
Ada banyak kes gangguan fizikal
dan macam-macam lagi kejadian yang menakutkan berlaku.
Saya tak pasti mana lebih teruk.
Hakikat bahawa ada orang dewasa yang mengikuti anak-anak ini
atau hakikat bahawa sejak awal lagi, anak-anak ini tahu itulah hakikatnya
dan mereka masih buat kandungan provokatif
kerana mereka tahu kandungan provokatif
akan dapat lebih banyak suka, komen dan jana lebih banyak duit.
Ia sesuatu yang tak boleh diterima akal apabila anak-anak ini
dibenarkan menggunakan platform yang tak sepatutnya,
dieksploitasi dan gambar mereka dijaja untuk tontonan umum.
Mereka tak patut ada pun di platform itu
kerana mereka belum cukup matang untuk buat keputusan itu.
Saya nak padam semua tanda ciuman pada badan saya ini,
jadi jom padamkannya.
Saya sedih tengok Piper buat kandungan macam itu
dan kita tak tahu sama ada dia rela atau dipaksa.
Piper yang saya kenal takkan buat macam itu dengan rela hati.
Saya agak risau.
Sekarang, dia buat kandungan pakai baju mandi.
Kalaulah saya tahu apa yang dia fikir.
Saya perasan yang Piper selalu risau pasal duit.
Dia selalu fikir pasal pinjaman rumah yang mereka perlu bayar
dan makanan kucing sebanyak $20,000 untuk 70 ekor kucing mereka,
jadi saya yakin Piper yang tanggung semua perbelanjaan isi rumah itu.
Dia mula buat tarian yang lebih provokatif,
pakai baju seksi dan berlagak macam perempuan dewasa,
bukan macam budak sebaya dia yang berumur 15 atau 16 tahun.
Saya tahu selepas buat penggambaran biasa,
mereka akan pakai pakaian tertentu
daripada jenama tertentu untuk halaman BrandArmy mereka.
Pernah sekali, Tiffany cakap, "Ayuh, Piper. Hidupkan mod BrandArmy."
Kemudian Piper bongkok, lentikkan badan
dan usap seluruh badan dia
dalam cara yang sangat seksual dan menggoda.
Bila Tiffany nak berhenti?
Dia masih suruh anak dia buat kandungan
di platform dan terkinja-kinja pakai bikini untuk pelanggan mereka.
Dia tak berhenti. Dia masih teruskannya sehingga hari ini.
Saya tak faham kenapa Tiffany masih teruskannya.
Saya tak faham kerana selepas saman itu difailkan,
kami dihubungi oleh FBl.
JABATAN KEHAKIMAN BIRO SIASATAN PERSEKUTUAN
Mereka bercakap dengan anak-anak kami.
FBI datang berjumpa dengan semua budak dalam kes ini.
Mereka ada seluruh fail kita dan tahu semua cerita.
Ada orang buat laporan polis di beberapa daerah sekitar Los Angeles,
tapi kita tak dapat apa-apa jawapan.
Ejen FBI itu cuma beritahu saya
yang mereka takkan bicarakan apa-apa kes
melainkan mereka tahu dan yakin yang mereka akan menang,
jadi saya tak tahu.
Sejak itu, saya tak dihubungi oleh mana-mana ejen FBI atau detektif.
Kerajaan langsung tiada usaha
untuk kuat kuasa undang-undang dalam industri ini.
Mereka masih pandang industri ini sebelah mata.
Penggubal undang-undang dah tua bangka.
Mereka tak ambil serius industri ini.
Mereka mempersenda dan mengejeknya.
Encik Zuckerberg, awak berjaya yakinkan dua bilion orang
untuk serah semua maklumat peribadi mereka
sebagai balasan untuk tengok
apa kawan sekolah tinggi mereka makan pada malam Sabtu.
Itulah model perniagaan awak, bukan?
Saya takkan gambarkannya macam itu.
Usaha mereka kawal industri ini
ibarat cimpanzi yang cuba selesaikan Kiub Rubik.
Rasanya, itulah perbandingan paling tepat.
Selagi kita mempersenda industri ini
dan tak anggap pempengaruh kanak-kanak sebagai buruh,
habislah budak-budak ini.
Selamat kembali ke saluran saya!
Hari ini, kita akan buat satu lagi video usikan!
Saya Chris McCarty.
Saya pengasas dan pengarah eksekutif Quit Clicking Kids.
Saya nak lindungi pempengaruh kanak-kanak
dan desak pelaksanaan undang-undang untuk lindung kanak-kanak dalam talian.
Saya mulakan projek ini sejak tahun akhir sekolah tinggi.
Ada beberapa berita yang buat saya terfikir,
"Apa realiti sebenar pempengaruh kanak-kanak?"
Ada banyak lapisan.
Antara konsep paling salah ialah ia tak dianggap sebagai kerja,
terutamanya untuk kanak-kanak.
Kebanyakan pempengaruh tak anggapnya sebagai satu hobi, tapi kerja.
Dalam sesetengah kes,
itu sumber utama atau satu-satunya sumber pendapatan keluarga,
jadi kanak-kanak ini rasa terbeban untuk cipta kandungan.
Ia boleh jadi satu tekanan yang sangat besar bagi seorang budak
yang merupakan angsa emas keluarga.
Situasi boleh jadi sangat rumit
apabila ia melibatkan kemasyhuran dan duit yang banyak.
Dinamiknya sukar nak digambarkan.
Saya tak dapat bayangkan perasaan
kanak-kanak yang dijadikan angsa emas keluarga mereka.
Dalam kes Piper,
dialah yang menjana pendapatan untuk keluarganya selama ini.
Mungkin orang akan cakap sebagai ibu dan pengurus dia,
Tiffany berhak merasa duit Piper,
tapi itu tak menafikan hakikat yang dia mengeksploitasi anak dia.
Kamu gemuruh?
Sekarang, saya tak gemuruh. Saya cuba…
Di kebanyakan negeri, ada undang-undang Coogan
yang melindungi pelakon kanak-kanak.
Ibu bapa perlu ketepikan sebahagian daripada pendapatan anak itu
dan letaknya dalam eskrow.
Dengan Quit Clicking Kids, saya cuba pastikan
pempengaruh kanak-kanak ini diberikan perlindungan yang sama.
Undang-undang di Amerika Syarikat mula berevolusi.
Illinois ialah negeri pertama
yang memastikan pempengaruh kanak-kanak terima bayaran untuk titik peluh mereka.
California dah ada undang-undang yang lebih kurang sama macam Illinois.
Gabenor menandatangani dua undang-undang
yang memastikan hak pempengaruh kanak-kanak terjamin
bersama bekas bintang kanak-kanak dan penyanyi, Demi Lovato.
Saya rasa lega apabila negeri macam California
yang mempunyai populasi pempengaruh kanak-kanak yang tinggi,
dah mula mengorak langkah ke arah perubahan.
Saya harap inisiatif ini dikembangkan,
bukan saja untuk pampasan kewangan,
tapi juga dari segi guru set, waktu kerja yang dikawal selia,
pemeriksaan dan jaminan
yang keluarga mereka patuh dan cakna dalam melindungi mereka.
CALIFORNIA LAKSANA UNDANG-UNDANG JAMINAN KEWANGAN PEMPENGARUH KANAK-KANAK
Ia satu permulaan.
Adakah ia berkesan? Tak juga.
Bezanya, ibu bapa kena bayar untuk mengeksploitasi anak mereka.
Saya harap ada cara untuk kawal dunia media sosial bagi kanak-kanak.
Saya masih tak nampak jalannya.
Saya harap saya salah,
tapi saya tak tahu macam mana orang boleh kawal,
hantar monitor di laman belakang atau ruang tamu seseorang,
sementara si ibu dan ayah sibuk ambil gambar anak mereka sendiri.
Saya rasa ia mustahil.
Dah terlalu lama kita biarkan platform-platform ini tanpa pengawasan.
Mungkin dah terlambat untuk kita betulkan keadaan,
tapi kita boleh buat sesuatu. Kita cuma perlu didik masyarakat.
Kita perlu ubah budaya dan norma berkaitan keibubapaan.
Kita tertanya-tanya. Siapa yang bertanggungjawab?
Ibu bapa tak patut letak anak mereka dalam situasi
yang memungkinkan mereka untuk dieksploitasi atau dicederakan.
Sebelum putuskan untuk mempertontonkan kehidupan peribadi anak-anak mereka,
jadi mereka patut tanya diri sendiri,
"Patutkah aku biar kelemahan anak aku dijadikan tontonan umum?"
Adakah saya akan galak anak-anak atau cucu-cucu saya jadi pempengaruh?
Mungkin, tidak.
Adakah saya percaya ada cara lain yang lebih selamat
untuk kita menggunakan media sosial? Ya, semestinya.
Masalah terbesar ialah model perniagaan platform-platform
dan insentif kapitalisnya.
Tiffany dan Hunter jana pendapatan beratus-ratus ribu dolar sebulan.
Insentif itu sangat lumayan
sehingga mereka tergamak buat apa yang mereka buat kepada anak-anak itu.
Okey, Sawyer. Peluk pinggang dia.
- Peliknya. - Okey, Piper.
Okey. Kau orang tengah bercium, jadi…
Saya harap masyarakat akan faham
yang mereka tak patut tonton kandungan seumpamanya
tanpa menyedari kesannya ke atas orang-orang
yang dipergunakan untuk cipta kandungan itu.
Motivasi terbesar akaun-akaun ini
ialah orang yang melanggan, mengikuti dan membeli
mana-mana produk yang ditaja oleh akaun-akaun ini.
Kalau kita boleh larikan perhatian daripada akaun-akaun itu,
ia akan merencatkan niat ibu bapa untuk mengewangkan anak-anak mereka
sebagai bahan kandungan.
Saya harap orang berhenti menonton dan melanggan.
Jangan lupa suka, langgan, dan hidupkan notifikasi hantaran.
Sekarang, saya berdendam dengan YouTube dan media sosial.
Saya rasa minat saya terhadap kedua-duanya
dah hilang sama sekali.
Saya berehat seketika daripada YouTube.
Saya rasa sangat terhina.
Susah nak kekalkan motivasi
setiap kali dapat komen negatif.
SAYA BENCI AWAK KERANA TINGGALKAN PIPER
JUN 2024
Kita dah dapat tawaran penyelesaian.
Saya tanya pendapat Claire pasal tawaran itu.
Dia tak puas hati.
Dia tak puas hati kerana dia nak masuk ke kandang saksi
dan beritahu segala-galanya kepada hakim dan barisan juri di mahkamah.
Dia rasa Tiffany masih boleh terlepas
dan saya setuju dengan dia.
Kita dah sebulat suara untuk dedahkan semuanya.
Kita nak orang tahu yang pisang boleh berbuah dua kali.
Kita akan terus bersuara
dan orang akan tahu apa yang dah berlaku kepada kita semua.
Itulah matlamat kita.
Mungkin kes itu dah selesai,
tapi kami takkan berhenti berkongsi pengalaman kami.
Saya harap kami boleh selamatkan kanak-kanak lain
daripada jadi mangsa macam anak kami.
Mereka rampas hak saya untuk hadir dalam hidup anak saya,
tapi Tiffany masih ada anak dia.
Dia yang disabit mendera, tapi anak dia masih ada dengan dia,
sedangkan anak saya dirampas daripada saya.
Dalam kebanyakan kes, tuntutan saman gagal menegakkan keadilan.
Tiffany masih bebas buat kandungan macam sebelumnya.
Dia rekrut budak-budak baharu dan tubuhkan skuad baharu.
Dia akan terus mencari.
Ada saja orang yang berminat.
Ia masih berlaku dan berterusan.
Kita ingat dia akan berhenti, tapi dia tak berhenti.
Bukan budak 11 orang ini saja.
Ada ramai lagi.
Ramai sangat.
Kalau kita tak buat sesuatu,
ramai lagi budak akan jadi mangsa.
Ada seorang lagi mangsa dalam situasi ini yang tak diwakili oleh sesiapa.
Malah, dia mungkin tak tahu dia mangsa.
Piper.
- Betul. - Ya.
- Piper langsung tiada suara. - Ya.
Dia tiada di sini.
Setiap tindakan dan pergerakan dia dikawal ketat.
Mangsa pertama ialah Piper.
Sejak zaman pertandingan pagean,
semasa mula-mula Corinne buat video dengan dia,
dia cuma budak kecil.
Corinne! Yiha!
Piper!
Yiha!
Baiklah!
Dalam video-video dia semasa dia kecil,
dia nampak gembira.
Saya rasa kandungannya mengujakan dan menyeronokkan,
tapi apabila saya tonton kandungan dia kebelakangan ini,
ia nampak langsung tak menarik atau menyeronokkan.
Dia tak nampak gembira
dan saya jadi bimbang.
Saya cuba tahan ketawa, okey?
Cepatlah.
"Kami nak tunjuk mod permainan." Susah sangatkah?
Bayangkan dunia di mana setiap kali kita buat apa-apa,
berpuluh-puluh ribu orang boleh komen dan kritik kita.
Kita tak pernah ada kebebasan untuk cuba benda baharu dan buat silap.
Kebanyakan orang lupa anak itu ialah manusia biasa yang ada perasaan
yang hidup dalam tekanan dek tanggapan negatif orang ramai.
Kita patut risau pasal kesihatan anak itu
dan kemampuan dia dalam mencari identitinya di dunia ini.
Cepatlah. Layangkan ciuman ke arah kamera.
Saya harap Piper sedar apa yang berlaku dan dia jumpa jalan keluar.
Dia tak sedar pun.
- Saya tahu. - Dia rasa itu normal, jadi…
Menyedihkan.
Ibu dia kongkong dia.
Kalaulah dia sedang menonton,
- "Hei, itu tak normal!" - Ya.
Lari jauh-jauh daripada orang macam Hunter dan Tiffany.
Saya tahu semasa kita semua tarik diri, kita nak Piper ikut sekali,
tapi kita terpaksa tinggalkan dia untuk selamatkan diri
walaupun kita tak nak tinggalkan dia kerana kita rasa bersalah.
Susah sangat saya nak tinggalkan Piper
kerana saya tak nak dia rasa yang saya tinggalkan dia.
Saya tak nak menangis.
Okey.
Susah sangat.
Tambahan pula, kami sepupu, sebaya,
sekepala dan sangat rapat.
Susah saya nak tinggalkan dia dan saya masih rasa bersalah, jadi…
Saya nak dia tahu dia tak salah.
Saya tak nak dia salahkan diri sendiri.
Saya masih sayang dan ambil berat pasal dia.
Okey, dah mula.
Tiga, dua, satu.
Kami semua ada di sini untuk dia dan kami sedia bantu dia.
Dia layak dapat kehidupan yang jauh lebih baik.
Piper seorang yang sangat baik hati.
Dia berhak dapat kawan-kawan yang baik dan persekitaran yang sihat.
MELALUI PEGUAM MEREKA,
TIFFANY SMITH, HUNTER HILL DAN PIPER ROCKELLE
ENGGAN DITEMU BUAL ATAU BERI KOMEN UNTUK SIRI INI.
TIFFANY SMITH MENAFIKAN SEMUA TUDUHAN BEKAS AHLI THE SQUAD DAN IBU BAPA MEREKA.
SMITH DAN HUNTER HILL TURUT MENAFIKAN DAKWAAN YANG DIKEMUKAN DALAM SAMAN 2022.
TIADA TUDUHAN JENAYAH DIFAILKAN TERHADAP MANA-MANA PIHAK.
PADA 2024, MAHKAMAH MENYELESAIKAN TUNTUTAN SEBANYAK $1.85 JUTA
UNTUK DIBAHAGIKAN KEPADA 11 PLAINTIF.
SEKIRANYA ANDA ATAU KENALAN ANDA PERNAH MENGALAMI PENDERAAN SEKSUAL,
MAKLUMAT DAN SUMBER TERSEDIA DI WWW.WANNATALKABOUTIT.COM
Terjemahan sari kata oleh Saffura